b'\n_START_ARTICLE_\nAbot-tanaw\n_START_PARAGRAPH_\nAng abot-tanaw, abot ng tanaw, guhit-tagpuan, kagiliran, abot-tingin, abot ng tingin o linyang panglangit at lupa (Kastila, Portuges: Horizonte, Aleman: Horizont, Ingles, Pranses: Horizon) ay isang linya na naghihiwalay sa mundo mula sa langit, ang linya na naghahati sa lahat ng nakikitang direksiyon sa dalawang kategorya: iyong mga linyang sumasalubong sa kalupaan ng Mundo at iyong mga hindi. Sa karamihang lugar o lokasyon, nahaharangan ang totoong guhit-tagpuan ng mga puno, gusali, bundok, at iba pa, na nagreresulta sa pagsasalubong ng Mundo at Langit na kadalasang tinatawag na nakikitang guhit-tagpuan. Kapag tumitingin sa dagat mula sa isang pampang, ang bahagi ng dagat na malapit sa abot-tanaw ay tinatawag na offing sa Ingles, na may kahulugang "napipinto", "kalautan", o "namiminto"._NEWLINE_Nagmula ang salitang horizon ng wikang Ingles at wikang Pranses mula sa Griyego na "\xe1\xbd\x81\xcf\x81\xce\xaf\xce\xb6\xcf\x89\xce\xbd \xce\xba\xcf\x8d\xce\xba\xce\xbb\xce\xbf\xcf\x82" (horiz\xc5\x8dn kyklos), "napaghihiwalay na bilog", mula sa pandiwang "\xe1\xbd\x81\xcf\x81\xce\xaf\xce\xb6\xcf\x89" (horiz\xc5\x8d), "hatiin, paghiwalayin", at mula sa "\xe1\xbd\x85\xcf\x81\xce\xbf\xcf\x82" (oros), "hangganan, punto ng lupa".'